CELEX: 22000D0210(06)
Language: sk
Date: 1999-01-29 00:00:00
Title: Rozhodnutie Spoločného výboru EHP č. 6/1999 z 29. januára 1999, ktorým sa mení a dopĺňa príloha XI (Telekomunikačné služby) k Dohode o EHP

Dôležité právne oznámenie

|

22000D0210(06)

Úradný vestník L 035 , 10/02/2000 S. 0035 - 0036

		Rozhodnutie Spoločného výboru EHPč. 6/1999z 29. januára 1999,ktorým sa mení a dopĺňa príloha XI (Telekomunikačné služby) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže príloha XI k dohode bola zmenená a doplnená rozhodnutím Spoločného výboru EHP č. 120/98 z 18. decembra 1998 [1];keďže rozhodnutie Európskeho parlamentu a Rady č. 710/97/ES z 24. marca 1997 o koordinovanom povoľovacom prístupe v oblasti satelitných osobných komunikačných služieb v spoločenstve [2] sa má včleniť do dohody;keďže medzinárodné aspekty rozhodnutia č. 710/97/ES sa majú prispôsobiť na účely dohody,ROZHODOL TAKTO:Článok 1"5ca. 397 D 0710: Rozhodnutie Európskeho parlamentu a Rady č. 710/97//ES z 24. marca 1997 o koordinovanom povoľovacom prístupe v oblasti satelitných osobných komunikačných služieb v spoločenstve (Ú. v. ES L 105, 23.4.1997, s. 4).Ustanovenia rozhodnutia sa na účely tejto dohody čítajú s týmito úpravami:pokiaľ ide o vzťahy s tretími krajinami opísané v článku 9 rozhodnutia, platí:1) s cieľom dosiahnuť čo najväčší stupeň konvergencie pri uplatňovaní režimu tretích krajín v súvislosti so satelitnými osobnými komunikačnými službami si zmluvné strany vymieňajú informácie podľa článku 9 ods. 1 a navzájom sa radia o otázkach uvedených v článku 9 ods. 2 v rámci Spoločného výboru EHP a podľa osobitných postupov, ktoré odsúhlasia zmluvné strany,2) kedykoľvek spoločenstvo rokuje s treťou krajinou na základe článku 9 ods. 2 o účinnom a porovnateľnom prístupe pre svoje organizácie, usiluje sa dosiahnuť rovnaké zaobchádzanie pre organizácie štátov EZVO."Článok 2Texty rozhodnutia 710/97/ES v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické.Článok 3Toto rozhodnutie nadobúda účinnosť 30. januára 1999 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody.Článok 4Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku.V Bruseli 29. januára 1999Za Spoločný výbor EHPpredsedaF. Barbaso[1] Ú. v. ES L 297, 18.11.1999, s. 46.[2] Ú. v. ES L 105, 23.4.1997, s. 4.--------------------------------------------------